rejauldu/bengali-wikipedia huggingface dataset:
মিঠাপুকুর বন রেঞ্জ বা মিঠাপুকুর ফরেস্ট রেঞ্জ বাংলাদেশের রংপুর জেলায় অবস্থিত একাধিক বনাঞ্চলের সমন্বয়ে গঠিত সংরক্ষিত বনভূমি। ১৯৫৬ সালে প্রতিষ্ঠিত এই বনভূমি মোট ৬ টি বনবিটের সমন্বয়ে গঠিত। মিঠাপুকুর বন রেঞ্জ বাংলাদেশ বন ও পরিবেশ মন্ত্রণালয় এর অধীনে সামাজিক বন বিভাগ, রংপুর দ্বারা পরিচালিত একাধিক সংরক্ষিত বনাঞ্চল।   ইতিহাস   বন বিট সমূহের তালিকা ও অবস্থান  মিঠাপুকুর ফরেস্ট রেঞ্জ মোট ৬ টি বন বিট নিয়ে রংপুর জেলার তিনটি উপজেলায় বিস্তৃত। এরমধ্যে বদরগঞ্জ উপজেলায় ১টি, মিঠাপুকুর উপজেলায় ৩টি ও পীরগঞ্জ উপজেলায় ২ টি বন বিট অবস্থিত।  লোহানীপাড়া বন বিট, লোহানীপাড়া, বদরগঞ্জ খোড়াগাছ বন বিট, খোড়াগাছ, মিঠাপুকুর হেলেঞ্চা বন বিট, বালুয়া মাসিমপুর, মিঠাপুকুর শাল্টি গোপালপুর বন বিট (সদর বিট, রেঞ্জ কার্যালয়), শাল্টি গোপালপুর, মিঠাপুকুর কাদিরাবাদ বন বিট, মদনখালী, পীরগঞ্জ ঝাড়বিশলা বন বিট, চৈত্রকোল, পীরগঞ্জ   উদ্ভিদবৈচিত্র্য  মিঠাপুকুর বন রেঞ্জের সদর বিটে প্রায় ১৫০ বছরের পুরানো শাল গাছ রয়েছে। মাঝে উলডট, বাঁশ ও বেত বাগান সৃজন করা হয়েছে। এখানে প্রচুর পরিমাণে দ্রুত বর্ধনশীল ইউক্যালিপটাস আকাশমনি গাছ রোপণ করা হয়েছে।   বর্তমান অবস্থা  বর্তমানে মিঠাপুকুর ফরেস্ট রেঞ্জের অধিকাংশ বনভূমি অবৈধ দখল হয়ে গেছে। দখলকৃত ভূমি উদ্ধারে বন কর্মকর্তারা সব মিলিয়ে শতাধিক মামলা করেছেন। পর্যাপ্ত নিরাপত্তার অভাবে প্রতিনিয়ত বনজ সম্পদ গাছ দুর্বৃত্তরা কেটে নিয়ে যায়। সংরক্ষিত বনের জায়গা দখল করে ভূমিহীনরা বাড়ি তৈরি করছে। স্থানীয়দের দাবি বন কর্মকর্তাদের যোগসাজশেই অবৈধ দখল ও বনজ সম্পদ চুরির ঘটনা ঘটছে।   ২০১৩ সালের ১২ আগস্ট মিঠাপুকুর রেঞ্জের শাল্টি গোপালপুর সদর বন বিটের শালবণে ২২০.১৭ একর এলাকা জুড়ে ইকোপার্কের নির্মাণ কাজের উদ্বোধন করা হয়।   তথ্যসূত্র   বিষয়শ্রেণী:বাংলাদেশের বন বিষয়শ্রেণী:বাংলাদেশের সংরক্ষিত এলাকা
বেতনা নদী বা বেতনা-কোদালিয়া নদী  বাংলাদেশ-ভারতের একটি আন্তঃসীমান্ত নদী।। এই নদী ঝিনাইদহ, যশোর ও সাতক্ষীরা জেলার মধ্য দিয়ে প্রবাহিত। নদীটির দৈর্ঘ্য ১৯১ কিলোমিটার, গড় প্রস্থ ৫৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বেতনা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৬৪।  উৎপত্তি ও প্রবাহ এই নদীর উৎপত্তি ভৈরব নদের শাখা হিসেবে ঝিনাইদহ জেলার মহেশপুরে; কিন্তু এই উৎসমুখ এখন বিচ্ছিন্ন। মহেশপুরে কতগুলো বিল থেকে পানি নিয়ে এই নদী ভারতে প্রবেশ করেছে। আবার যশোর জেলার শারশা উপজেলায় পুনরায় বাংলাদেশে প্রবেশ করে নাভারন হয়ে সাতক্ষীরা জেলায় প্রবেশ করেছে। ভারত-বাংলাদেশ সীমান্তে এই নদীর অপর নাম কোদালিয়া। এই নদী সাতক্ষীরা জেলায় মরিচ্চাপ নদীর সাথে মিলে খোলপেটুয়া নদী নাম ধারণ করেছে।  এর পরে নদীটি কালিয়া নদী নামে পরিচিত। কালিয়া নদীর শাখা নদীর নাম দালুয়া নদী। বেতনা নদী সুন্দরবন অংশে অর্পণগাছিয়া নদী নামে পরিচিত। অতঃপর এই একই নদী মালঞ্চ নামে পরিচিত হয়ে বঙ্গোপসাগরে মিলিত হয়েছে।   আরও দেখুন   বাংলাদেশের নদীর তালিকা  পশ্চিমবঙ্গের নদনদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:পশ্চিমবঙ্গের নদী বিষয়শ্রেণী:ঝিনাইদহ জেলার নদী বিষয়শ্রেণী:যশোর জেলার নদী বিষয়শ্রেণী:সাতক্ষীরা জেলার নদী বিষয়শ্রেণী:বাংলাদেশের নদী
ঢাকা–নারায়ণগঞ্জ পুরাতন সড়ক হলো বাংলাদেশের ঢাকা বিভাগে অবস্থিত  দৈর্ঘ্য বিশিষ্ট একটি আঞ্চলিক মহাসড়ক। এটি ঢাকা থেকে নারায়ণগঞ্জ যাওয়ার তিনটি প্রবেশপথের মধ্যে অন্যতম।   পটভূমি  ১৯৯৭ সালে ঢাকা–নারায়ণগঞ্জ সংযোগ সড়ক উদ্বোধনের আগে এটি ঢাকা শহরকে নারায়ণগঞ্জের সাথে সংযুক্তকারী প্রধান সড়ক ছিলো। এটি পশ্চিমের পোস্তগোলা থেকে শুরু হয়ে পূর্বে চাষাঢ়ায় শেষ হয়েছে। এই ১২ কিলোমিটারের মহাসড়কটি পঞ্চবটির দক্ষিণ-পূর্ব পয়েন্টে আর৮১২-এর সাথে সংযুক্ত। বাণিজ্যিক গুরুত্বের কারণে এই সড়ক পণ্যবাহী যানবাহন দ্বারা ব্যবহৃত হয় ও এই রাস্তার দুই পাশে অনেক শিল্পকারখানা রয়েছে। মহাসড়ক বেশ সরু ও বেশিরভাগ অংশই ভাঙ্গাচোরা। বিভিন্ন সমস্যার কারণে এই মহাসড়কে প্রতিনিয়ত যানজট লেগেই থাকে। এটি দুর্ঘটনাপ্রবণ মহাসড়ক। এটি একটি ফুটপাতবিহীন মহাসড়ক যেখানে ব্যবসায়ীদের অবৈধভাবে ইট, বালি ও সিমেন্ট ফেলে রাখার কারণে দুই পাশে সবসময় ধুলাবালি উড়তে থাকে।   সম্প্রসারণ  এই মহাসড়ককে দুই লেনে থেকে ছয় লেনে উন্নীত করার পরিকল্পনা রয়েছে। ২০২২ সালে মহাসড়ক সম্প্রসারণের অংশ হিসেবে চাষাড়ায় অবস্থিত পুলিশ ফাঁড়ির বাংলো ও প্রাচীর ভেঙে ফেলা হয়েছিলো।  যাত্রাপথ  পোস্তগোলা  শ্যামপুর  অটোবি  পাগলা  আলীগঞ্জ  ডাকঘর  ফতুল্লা  থানা  পঞ্চবটি  আয়রন মার্কেট  আফাজনগর  পুলিশ লাইন  গাবতলী মোড়  মাসদাইর গোরস্থান  ওসিটিও অফিস  চাষাড়া   তথ্যসূত্র   বিষয়শ্রেণী:ঢাকার সড়ক বিষয়শ্রেণী:নারায়ণগঞ্জের পরিবহন বিষয়শ্রেণী:বাংলাদেশের আঞ্চলিক মহাসড়ক
মুর্শিদাবাদ ইন্সটিটিউট অব টেকনোলজি ১৯৫৬ সালে প্রতিষ্ঠিত একটি সরকারি পলিটেকনিক কলেজ, যা পশ্চিমবঙ্গের মুর্শিদাবাদ জেলা বহরমপুরের কসিমবাজারে অবস্থিত।   সম্পর্কিত  কলেজটি পশ্চিমবঙ্গ রাষ্ট্রীয় কারিগরী পরিষদের, সঙ্গে অনুমোদিত এবং অল ইন্ডিয়া কাউন্সিল ফর টেকনিক্যাল এডুকেশন দ্বারা স্বীকৃত।  এটি পাঠধারাগুলিতে শংসাপত্র প্রদান করা হয়:   ইলেকট্রনিক্স ও ইন্সট্রুমেন্টেশন প্রকৌশল  বৈদ্যুতিক প্রকৌশলী  যন্ত্র প্রকৌশল  স্থাপনা প্রকৌশল  কৃষি প্রকৌশল.   আরো দেখুন    তথ্যসূত্র   বহিঃসংযোগ  ২০০৬-২০০৭ শিক্ষাবর্ষে জন্য পশ্চিমবঙ্গের পলিটেকনিকসমূহে ভর্তি  ডব্লিউবিএসসিটিই-এর দাপ্তরিক ওয়েবসাইট  বিষয়শ্রেণী:ভারতের কারিগরি বিশ্ববিদ্যালয় ও কলেজ বিষয়শ্রেণী:পশ্চিমবঙ্গের পলিটেকনিক কলেজ বিষয়শ্রেণী:১৯৫৬-এ পশ্চিমবঙ্গে প্রতিষ্ঠিত বিষয়শ্রেণী:১৯৫৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:মুর্শিদাবাদ জেলার বিশ্ববিদ্যালয় ও মহাবিদ্যালয় বিষয়শ্রেণী:উইকিউপাত্তে স্থানাঙ্ক আছে
মরীচিকা শিহাব শাহীন রচিত ও পরিচালিত বাংলাদেশী অপরাধ থ্রিলার ওয়েব ধারাবাহিক। এটি প্রযোজনা করেন রেদওয়ান রনি। এটি চরকি ওয়েব প্ল্যাটফর্মের প্রথম অনুষ্ঠান। ২০২১ সালের ১২ই জুলাই ধারাবাহিকটির প্রথম মৌসুম প্রচারিত হয়। প্রথম মৌসুমে আটটি পর্ব রয়েছে।  আগষ্ট ১৪-এর শিহাব শাহীন আবারও সত্য ঘটনা অবলম্বনে তার নতুন ওয়েব ধারবাহিকের কাজ শুরু করেন। এটি ২০০২ সালে ঘটে যাওয়া মডেল তিন্নি হত্যাকাণ্ডের ঘটনা থেকে অনুপ্রাণিত।  পটভূমি একটি হত্যাকাণ্ডকে ঘিরে গল্পটি আবর্তিত। এক সকালে ব্রিজের নিচে এক তরুণী মডেলের লাশ পাওয়া যায়। পুলিশের উপ-পরিদর্শক শাকিল এই মামলার তদন্ত শুরু করেন। তদন্তের ফলে বেরিয়ে আসতে থাকে অন্ধকার জগতের নানা গোপন তথ্য।  অভিনয়শিল্পীদল  মাহিয়া মাহি - বহ্নি  আফরান নিশো - সালাম শরীফ ওরফে বাবু ভাই  সিয়াম আহমেদ - এসআই শাকিল  ফারহান আহমেদ জোভান - জুয়েল  নাজনীন হাসান চুমকি  ফারজানা রিক্তা - শাকিলের স্ত্রী  নরেশ ভূঁইয়া  আবদুল্লাহ রানা - ওসি  জুলফিকার চঞ্চল  এ কে আজাদ সেতু  শিমুল খান  তৌফিকুল ইমন  সাজ্জাদ সাজু  মাগফুজুর রহমান সেনা  প্রাণেশ রায়  হোসেন নীরব  মহসিন আলম  তুহিন চৌধুরী  রাশেদুল আওয়াল শাওন  জয়  হাফিজ খান  মুকুল জামিল  রূপক মুসলি  আরমান সাদিক  রাসেল হোসেন  রাব্বি হক  মাইদুল হাসান  সোনালি রহমান  বৃষ্টি ইসলাম  রাকিবুল ইসলাম  আকাশ মৃধা  রাকিব হাসান  পর্ব  পুরস্কার ও মনোনয়ন ব্লেন্ডারস চয়েস-দ্য ডেইলি স্টার ওটিটি অ্যান্ড ডিজিটাল কনটেন্ট পুরস্কার প্রদানের তারিখবিভাগমনোনীতফলাফল ৩ সেপ্টেম্বর ২০২২ নেতিবাচক চরিত্রে সেরা অভিনয়শিল্পী আফরান নিশো    তথ্যসূত্র  বহিঃসংযোগ  চরকিতে মরীচিকা       বিষয়শ্রেণী:২০২১-এ অভিষিক্ত ওয়েব ধারাবাহিক বিষয়শ্রেণী:২০২১-এ অভিষিক্ত বাংলাদেশী টেলিভিশন ধারাবাহিক বিষয়শ্রেণী:বাংলা ভাষার ওয়েব ধারাবাহিক বিষয়শ্রেণী:বাংলাদেশী ওয়েব ধারাবাহিক বিষয়শ্রেণী:চরকির মৌলিক অনুষ্ঠান বিষয়শ্রেণী:শিহাব শাহীন পরিচালিত ওয়েব ধারাবাহিক
নারীবাদী শিল্পকলা প্রদর্শনস্থল (বা এফএজি) হলো একটি শিল্পকলা প্রদর্শনস্থল এবং এটি সমষ্টিগতভাবেটরন্টো, অন্টারিওতে অবস্থিত। যাকে ২০১০ সালে শিল্পী অ্যালিসন মিচেল এবং ডেইড্রে লগ দ্বারা সহ-প্রতিষ্ঠা করা "ভৌগোলিক পদচিহ্ন" হিসেবে বর্ণনা করা হয়েছে।   ইতিহাস  অ্যালিসন মিচেল এবং ডেইড্রে লগ ২০১০ সালে নারীবাদী শিল্পকলা প্রদর্শনস্থল (এফএজি) প্রতিষ্ঠা করেন। "  এফএজি শিল্প প্রদর্শনীর জন্য একটি স্থান, এবং উদীয়মান শিল্পীদের জন্য সুযোগ প্রদান করে, এবং যেমন সমকামী শিল্পী এবং রঙের মানুষদের জন্য।  প্রদর্শনস্থলটি ঐতিহ্যগত প্রদর্শনস্থলের বিকল্পভাবে কাজ করে এই অর্থে যে শিল্পীরা প্রস্তাব জমা দেন না, এবং মিচেল এবং লগ "ফেরাল কিউরেটর" হিসেবে কাজ করে, যার অর্থ তারা কোনো শিল্পীদের দেখানোর পরামর্শ দেওয়ার জন্য বন্ধু এবং সমমনাদের দিকে নির্ভর করেন। শিল্পগুলো বিক্রির জন্যও নয়, বরং শিল্পীরা এর "ম্যাট্রোনেজ প্রোগ্রাম" এর মাধ্যমে উত্থাপিত ব্যক্তিগত অনুদান থেকে একটি ফি পান।  তাদের সবচেয়ে উল্লেখযোগ্য প্রকল্প হলো "সিভিল পার্টনারশিপ-কুইর অ্যান্ড ফেমিনিস্ট আর্ট অ্যান্ড অ্যাক্টিভিজম" নামের একটি প্রদর্শনীর জন্য ব্রাইটন বিশ্ববিদ্যালয় দ্বারা অর্থায়ন করা ব্যানারগুলোর একটি ধারাবাহিক "। ক্রোশেট গ্র্যানি স্কোয়ার দিয়ে তৈরি চারটি ব্যানারের সিরিজে লেখা ছিল: "আমরা প্রতিদ্বন্দ্বিতা করতে পারি না", "আমরা প্রতিদ্বন্দ্বিতা করব না", "আমরা রাখতে পারি না", "আমরা নিচে রাখব না"। এই স্লোগানগুলো এফএজি-এর আদেশের কেন্দ্রবিন্দু যেখানে তারা জিজ্ঞাসা করে "কেন আপনি এই শ্রেণিবদ্ধ কাঠামোতে বিজয়ী হতে চান? "এবং "কীভাবে আমরা উভয়েই এই নিপীড়নমূলক ব্যবস্থায় আমাদের অংশগ্রহণকে প্রতিহত করব এবং পুনর্মিলন করব?"।  এফএজি এসএফএমওএমএ, টেইট মর্ডান- এর মতো প্রতিষ্ঠানের সাথে সহযোগিতা করেছে এবং ২০১৫ সালে দ্য আর্ট গ্যালারি অব অন্টারিওর- তে শিল্পী ছিলেন। তারা হুইপারস্ন্যাপার গ্যালারি, দ্য পাওয়ার প্ল্যান্ট, দ্য গ্যালারি অফ ইয়র্ক ইউনিভার্সিটি, অ্যাক্সেস গ্যালারি এবং আর্টিস্ট ইন্ডিপেন্ডেন্ট আর্কাইভস-এর সাথেও প্রকল্প করেছে৷   তথ্যসূত্র   বিষয়শ্রেণী:নারীবাদী শিল্পকলা সংগঠন বিষয়শ্রেণী:টরন্টোর জাদুঘর বিষয়শ্রেণী:কানাডার নারীবাদী সংগঠন
সন্নিবেশ বাছাই একটি সহজ বাছাই অ্যালগরিদম যা চূড়ান্ত সাজানো অ্যারে (বা তালিকা) একবারে একটি আইটেম তৈরি করে।Quicksort, heapsort, বা merge sort-এর মতো আরও উন্নত অ্যালগরিদমের তুলনায় বড় তালিকায় এটি অনেক কম কার্যকর।যাইহোক, সন্নিবেশ বাছাই বিভিন্ন সুবিধা প্রদান করে:   সহজ বাস্তবায়ন: জন বেন্টলি একটি তিন-লাইন C++ সংস্করণ এবং একটি পাঁচ-লাইন অপ্টিমাইজড সংস্করণ দেখায়  (বেশ) ছোট ডেটা সেটের জন্য দক্ষ, অনেকটা অন্যান্য দ্বিঘাত বাছাই অ্যালগরিদমের মতো  অন্যান্য সাধারণ চতুর্ঘাতিক (অর্থাৎ, O ( n 2 )) অ্যালগরিদম যেমন নির্বাচন বাছাই বা বুদবুদ সাজানোর তুলনায় অনুশীলনে বেশি দক্ষ  অভিযোজিত, অর্থাৎ, ইতিমধ্যেই যথেষ্ট পরিমাণে সাজানো ডেটা সেটগুলির জন্য দক্ষ: সময় জটিলতা হল O ( kn ) যখন ইনপুটের প্রতিটি উপাদান তার সাজানো অবস্থান থেকে  স্থানের বেশি দূরে থাকে না  স্থিতিশীল ; অর্থাৎ, সমান কী সহ উপাদানগুলির আপেক্ষিক ক্রম পরিবর্তন করে না  জায়গায় ; অর্থাৎ, শুধুমাত্র অতিরিক্ত মেমরি স্থানের একটি ধ্রুবক পরিমাণ O(1) প্রয়োজন  অনলাইন ; অর্থাত্, এটি প্রাপ্ত হিসাবে একটি তালিকা বাছাই করতে পারেন  মানুষ যখন ব্রিজের হাতে কার্ড ম্যানুয়ালি বাছাই করে, তখন বেশিরভাগই এমন একটি পদ্ধতি ব্যবহার করে যা সন্নিবেশ সাজানোর মতো। তথ্যসূত্র  বিষয়শ্রেণী:সর্টিং অ্যালগোরিদম
স্টিভ বোরডেন (জন্ম: মার্চ ২০, ১৯৫৯) একজন আমেরিকান পেশাদার কুস্তিগির, অভিনেতা, লেখক এবং সাবেক শরীরগঠক। তিনি তার মঞ্চনাম স্টিং নামে অধিক পরিচিত। তিনি বর্তমানে অল এলিট রেসলিং-এর সাথে যুক্ত।http://www.wwe.com/legendlist/sting স্টিংকে সব সময়ের শ্রেষ্ঠ পেশাদার কুস্তিগির বলা হয়, তিনি তিন দশকেরও বেশি সময় জনপ্রিয়।  স্টিং সর্বাধিক পরিচিত বর্তমানে বিলুপ্ত ওয়ার্ল্ড চ্যাম্পিয়নশিপ রেসলিং(ডাব্লিউসিডাব্লিউ) এবং তার স্থানান্তরিত ডাব্লিউডাব্লিউএফ বর্তমানে ডাব্লিউডাব্লিউই এবং টোটাল ননস্টপ একশন রেসলিং(টিএনএ)এ কুস্তি লড়ার জন্য। স্টিং ১৯৮৭ সাল থেকে ডাব্লিউসিডাব্লিউ এবং এর পূর্বসূরি জিম ক্রোকেট প্রমোশন(জেসিপি) তে ১৪ বছর কুস্তি লড়েছেন। স্টিং এখানে ১৫ বার চ্যাম্পিয়ন খেতাব জিতেছেন,এর মধ্যে ৬ বার ডাব্লিউসিডাব্লিউ ওয়ার্ল্ড হেভিওয়েট চ্যাম্পিয়ন,দুইবার ডাব্লিউসিডাব্লিউ ইন্টারন্যাশনাল ওয়ার্ল্ড হেভিওয়েট চ্যাম্পিয়ন এবং একবার এনডাব্লিউএ ওয়ার্ল্ড হেভিওয়েট চ্যাম্পিয়ন এবং স্টিং সবথেকে বেশিবার পেপারভিওতে লড়ার রেকর্ড গড়েন।  ডিসেম্বর ১৯৯৭ এ স্টারকেডে হাল্ক হোগানের বিপক্ষে ডাব্লিউসিডাব্লিউ-এর ইতিহাসে সবথেকে বেশি অঙ্কের আয়ের রেকর্ড গড়েন।স্টিং ২০০৩ সালে টিএনএ তে যোগ দেন।টিএনএ-তে তিনি ১১বছর কুস্তি লড়েন।এই লম্বা সময়ে একবার এনডাব্লিউএ ওয়ার্ল্ড হেভিওয়েট চ্যাম্পিয়নশিপ এবং চারবার টিএনএ ওয়ার্ল্ড হেভিওয়েট চ্যাম্পিয়নশিপ জেতেন। একারণে তিনি পেশাদার কুস্তিজগতের একমাত্র কুস্তিগির, যিনি এনডাব্লিউএ চ্যাম্পিয়নশিপ,ডাব্লিউসিডাব্লিউ চ্যাম্পিয়নশিপ এবং টিএনএ ওয়ার্ল্ড হেভিওয়েট চ্যাম্পিয়নশিপ জিতেছেন। তিনি ২০১২ সালে টিএনএ হল অফ ফেমে জায়গা করে নেনsting inducted tna hall of fame class of 2012 এবং ২০১৬ সালে ডাব্লিউডাব্লিউই হল অফ ফেমে জায়গা করে নেন।sting inducted wwe hall of fame class of 2016  প্রাথমিক জীবন বোরডেন ওমাহা,নেব্রাস্কাতে জন্মগ্রহণ করেন এবং দক্ষিণ ক্যালিফোর্নিয়ায় বেড়ে উঠেন।তিনি উচ্চ বিদ্যালয়ে পড়ার সময় প্রতিযোগিতামূলক ফুটবল এবং বাস্কেটবল খেলতেন।এরপর তিনি শরীর গঠনে এ জীবন গড়েন। পেশাদার কুস্তিতে তার কোনো আগ্রহ ছিলোনা,এমনকি তার বাসায় কোনো টেলিভিশনও ছিলো না। কিন্তু লস এঞ্জেলস এ ডাব্লিউডাব্লিউএফ এর এক অনুষ্ঠান দেখার পর তার জীবন বদলে যায়।যেখানে তিনি দেখেছিলেন হাল্ক হোগান,আয়রন শেখ,দ্যা ব্রিটিশ বুলডগস,আন্দ্রে দি জিয়ান্ট এবং অন্যন্য কুস্তিগিরকে। পেশাদার কুস্তি জীবন  কন্টিনেন্টাল রেসলিং এসোসিয়েশন(১৯৮৫-১৯৮৬) স্টিং সর্বপ্রথম জিম'জাস্টিস' এর সাথে দল গঠন করে 'বোরডেন ফ্ল্যাশ' নামে কুস্তি করা শুরু করেছিলেন।  তথ্যসূত্র  বহিঃসংযোগ         বিষয়শ্রেণী:১৯৫৯-এ জন্ম বিষয়শ্রেণী:মার্কিন পুরুষ পেশাদার কুস্তিগির বিষয়শ্রেণী:জীবিত ব্যক্তি বিষয়শ্রেণী:ডাব্লিউডাব্লিউই হল অব ফেমে প্রবেশকারী বিষয়শ্রেণী:মার্কিন বডিবিল্ডার বিষয়শ্রেণী:এনডাব্লিউএ/ডাব্লিউসিডাব্লিউ/ডাব্লিউডাব্লিউই ইউনাইটেড স্টেটস হেভিওয়েট চ্যাম্পিয়ন বিষয়শ্রেণী:পেশাদার কুস্তির ক্ষমতাধর ব্যক্তি বিষয়শ্রেণী:ডাব্লিউসিডাব্লিউ ওয়ার্ল্ড হেভিওয়েট চ্যাম্পিয়ন বিষয়শ্রেণী:২০শ শতাব্দীর মার্কিন পেশাদার কুস্তিগির বিষয়শ্রেণী:২০শ শতাব্দীর পুরুষ পেশাদার কুস্তিগির বিষয়শ্রেণী:২১শ শতাব্দীর মার্কিন পেশাদার কুস্তিগির বিষয়শ্রেণী:২১শ শতাব্দীর পুরুষ পেশাদার কুস্তিগির বিষয়শ্রেণী:২০শ শতাব্দীর মার্কিন পুরুষ ক্রীড়াবিদ
Usage   {{Infobox political youth organization | name= | native_name= | colorcode= | logo= | caption= | logo2= | caption2= | leader = | deputy leader = | president = | vice president = | executive vice president = | associate vice president = | membership director = | political affairs director = | communications director = | programs director = | development director = | national council chair = | national council vice-chair = | national council secretary = | chairperson = | chairman = | 1st vicechairman = | 2nd vicechairman = | co-chairperson = | co-chairman = | vice-chairperson = | vice-chairman = | national chairman = | national co-chairman = | secretary2 = | secretary general= | treasurer = | regional vice-chair = | executive director = | political director = | finance director = | website director = | spokesperson = | field director = | honorary chair = | founded=  | merger of= | split from= | preceded by= | dissolved = | merged into= | succeeded by= | headquarters = | membership = | ideology = | mother party= | state party= | international = | regional1_type= | regional1_name = | regional2_type= | regional2_name = | national = | newspaper = | magazine = | website = }}   See also       রাজনৈতিক যুব সংগঠন  zh:模板:Infobox Political Youth Organization
thumb|১৮৪৩ সালে সোনালী মসজিদের পেইন্টিং সোনালী মসজিদ বা সুনেহরি মসজিদ পুরান দিল্লির চাঁদনি চকের একটি মসজিদ। এটি নেতাজি সুভাষ পার্কের বিপরীতে লালকেল্লার দিল্লি গেটের দক্ষিণ-পশ্চিম কোণে অবস্থিত।   ইতিহাস  মসজিদটি ১৭৪৭ থেকে ১৭৫১ সালের মধ্যে কুদসিয়া বেগমের আদেশে, সম্রাট আহমেদ শাহ বাহাদুর-এর আমলে, নবাব বাহাদুর জাভেদ খান নামক একজন সম্ভ্রান্ত ব্যক্তির নামে নির্মিত হয়। কুদসিয়া বেগম ছিলেন সম্রাট আহমদ শাহ বাহাদুরের মা। জাভেদ খান হারেমের তত্ত্বাবধায়ক ছিলেন এবং বেগমের পক্ষে ছিলেন, তাই অত্যন্ত প্রভাবশালী ছিলেন। যদিও পরে তাকে হত্যা করা হয়। সুনেহরি মসজিদ বাসি জং দিয়ে তৈরি, এটি এক ধরনের হালকা স্যামন রঙের পাথর যা সাধারণত মসজিদ নির্মাণে ব্যবহৃত হয় না।  ফিরোজপুরের নবাবের পিতা নবাব আহমদ বখশ খান আশপাশের লোকদের সুবিধার জন্য মসজিদটি মেরামত করেন। এর সংস্কারের কিছুদিন পরেই, নবাব আহমদ বখশ খান তার ছেলের সাথে বাইরে যাওয়ার সময় একটি ক্রুদ্ধ হাতি দ্বারা আক্রান্ত হন। আক্রমণে তার ঘোড়াটি নিহত হয় এবং তার যানবাহনটি ধ্বংস হয়ে যায়। নবাব এবং তার পুত্র শুধুমাত্র এই মসজিদের ভিতরে আশ্রয় নিয়ে মৃত্যুর হাত থেকে রক্ষা পেয়েছিলেন।   স্থাপত্য  মসজিদটি তিনটি গম্বুজ দ্বারা ঘেরা, যা মূলত তামামণ্ডিত। এটি থেকেই "সোনালী মসজিদ" নামটি প্রচলিত হয়েছে। মসজিদটিতে একটি প্রধান নামাজের হল এবং দুটি মিনার রয়েছে। মসজিদের কেন্দ্রীয় খিলানে, মসজিদের নির্মাতা এবং নির্মাণের তারিখ সম্পর্কে একটি শিলালিপি রয়েছে। ১৮৫২ সালে, দ্বিতীয় বাহাদুর শাহ মসজিদটি মেরামত করেন এবং তিনি গম্বুজের তামার প্লেটগুলিকে বেলেপাথর দিয়ে প্রতিস্থাপন করেন।   আরও দেখুন   কুদসিয়া বাগ  সুনেহরি মসজিদ (চাঁদনি চক)  সুনেহরি মসজিদ (লাহোর)   তথ্যসূত্র    বহিঃসংযোগ     বিষয়শ্রেণী:দিল্লির মসজিদ বিষয়শ্রেণী:গম্বুজসহ মসজিদ বিষয়শ্রেণী:লালকেল্লা বিষয়শ্রেণী:মুঘল মসজিদ বিষয়শ্রেণী:১৭৫১-এ ভারতে প্রতিষ্ঠিত বিষয়শ্রেণী:১৭৫১-এ সম্পন্ন মসজিদ
পুলিশ ব্যুরো অব ইনভেস্টিগেশন (পিবিআই) ২০১২ সালের সেপ্টেম্বরে যাত্রা শুরু করে। পরবর্তীতে ৫ই জানুয়ারি ২০১৬ সালে পিবিআই এর জন্য একটি নিজস্ব বিধিমালা অনুমোদিত হওয়ার পর পিবিআই কর্তৃক মামলা তদন্তের কার্যক্রম শুরু হয়। পিবিআই মূলত ডাকাতি, খুন, দস্যূতা, নারী ও শিশু নির্যাতন সংক্রান্ত মামলা, অগ্নি সংযোগ, সাইবার অপরাধ ও ব্যবসায় অপরাধ ইত্যাদি সংক্রান্ত অপরাধ তদন্ত করে থাকে।   সংগঠন  ২০১২ সালের ১৮ সেপ্টেম্বরে ৯৭০ জনবল নিয়ে পিবিআই যাত্রা শুরু করলেও বর্তমানে ২০২০ জনবল নিয়ে  বাংলাদেশের মোট ৪২ টি জেলায় পিবিআই এর সর্বমোট ৪৯ টি ইউনিট কাজ   করছে। কার্যক্রম শুরুর পর থেকে পিবিআই এর ইউনিটসমূহ জিআর ও সিআর মামলাসমূহ তদন্ত করে আসছে। পিবিআই একজন অতিরিক্ত আইজির নেতৃত্বে পরিচালিত হয়। অপারেশনাল কার্যক্রম অনুসারে পিবিআই পূর্বাঞ্চল ও পশ্চিমাঞ্চল এ দুইটি  অঞ্চলে বিভক্ত। দুইজন অতিরিক্ত ডিআইজির নেতৃত্বে এ দুটি অঞ্চল পরিচালিত হয়। এছাড়া কাজের সুবিধার্থে সমগ্র বাংলাদেশকে ৮টি অপরাধ বিভাগ ও ৭৪ টি জেলা ও মেট্রোপলিটন এলাকায় বিভক্ত করা হয়েছে। প্রত্যেক ইউনিট একজন পুলিশ সুপার দ্বারা পরিচালিত। পিবিআই হেডকোয়ার্টার্স এর অধীনে এসআইএন্ডও, ডিজিটাল ফরেনসিক ল্যাব, সিটিইউ ও অর্গানাইজড ক্রাইম ইউনিট পরিচালিত হয়।   ইতিহাস  ২০১১ সালে পুলিশ এ্যাক্টের একটি ধারার ক্ষমতাবলে স্বরাষ্ট্র মন্ত্রণালয়ের আদেশে পিবিআই গঠিত হয়। এ লক্ষ্যে বাংলাদেশ পুলিশের একটি আধুনিক ও নিরপেক্ষ তদন্ত সংস্থা হিসাবে পুলিশ ব্যুরো অব ইনভেস্টিগেশন (পিবিআই) ২০১২ সালের সেপ্টেম্বরে যাত্রা শুরু করে।   পিবিআই প্রধান (২০১২-অদ্যাবধি)  +ক্র. ন.নামপদবিথেকেপর্যন্ত১মো: শাহাব উদ্দীন কোরেশীডিআইজি২২-১২-২০১২০৪-০৬-২০১৫২ ব্যারিস্টার মাহবুবুর রহমান, পিপিএমডিআইজি০৪-০৬-২০১৫৩১-০৩-২০১৬৩ বনজ কুমার মজুমদার, বিপিএম (বার), পিপিএমডিআইজি/অতিরিক্ত আইজিপি৩১-০৩-২০১৬৩১-০৭-২০২৪৪মো. তওফিক মাহবুব চৌধুরীঅতিরিক্ত আইজিপি১৩-০৮-২০২৪অদ্যবধি   উল্লেখযোগ্য মামলাসমূহ    নুসরাত হত্যা মামলা  সালমান শাহ হত্যা মামলা   সগিরা মোর্শেদ হত্যা মামলা  মোনায়েম হত্যা রহস্য    গঠন  পিবিআই বিশেষায়িত একটি দল নিয়ে মার্কিন যুক্তরাষ্ট্রের ফেডারেল ব্যুরো অব ইনভেস্টিগেশন (এফবিআই) এর আদলে তৈরী হয়েছে। এটির কর্মকর্তারা এফবিআই ও মার্কিন পুলিশের বিশেষ শাখা থেকে প্রশিক্ষণ নিয়েছেন।   আরও দেখুন    বাংলাদেশ পুলিশ  সোয়াট (বাংলাদেশ)  ঢাকা মেট্রোপলিটন পুলিশ   তথ্যসূত্র    বহিঃসংযোগ    অফিসিয়াল ওয়েবসাইট  - পিবিআই  অফিসিয়াল ওয়েবসাইট -বাংলাদেশ পুলিশ  বিষয়শ্রেণী:২০১২-এ বাংলাদেশে প্রতিষ্ঠিত বিষয়শ্রেণী:বাংলাদেশের আইন প্রয়োগকারী সংস্থা বিষয়শ্রেণী:বাংলাদেশের গোয়েন্দা সংস্থা বিষয়শ্রেণী:২০১২-এ প্রতিষ্ঠিত সরকারি সংস্থা বিষয়শ্রেণী:বাংলাদেশ পুলিশ বিষয়শ্রেণী:বাংলাদেশের পুলিশ ইউনিট
উইলিয়াম ফ্রান্সিস গ্যানং জুনিয়র (July 6, 1924  2002 bio – December 23, 2007) একজন আমেরিকান শরীরতত্ত্ববিদ। মস্তিষ্ক কীভাবে শরীরের গুরুত্বপূর্ণ আভ্যন্তরীণ কাজগুলি নিয়ন্ত্রণ করে সেটি আবিষ্কার করা বিজ্ঞানীদের মধ্যে তিনি অন্যতম। তার বাবা ছিলেন বিখ্যাত উদ্ভিদ বিজ্ঞানী এবং স্মিথ কলেজের অধ্যাপক উইলিয়াম ফ্রান্সিস গ্যানং সিনিয়র।  হার্ভার্ড মেডিক্যাল স্কুল থেকে শিক্ষা লাভ করে তিনি দ্বিতীয় বিশ্বযুদ্ধ এবং কোরিয়ান যুদ্ধে মার্কিন যুক্তরাষ্ট্রের সেনা বিভাগে কাজ করেছিলেন।  নিউরোএণ্ডোক্রাইনোলজিষ্ট হিসেবে প্রতিষ্ঠিত হয়ে তিনি ক্যালিফোর্নিয়া বিশ্ববিদ্যালয়ের শরীরতত্ত্বের লেঞ্জ আসনের অধ্যাপক হন।  2003 citation তিনি ১৯৭৭-৭৮ সালে আমেরিকান ফিজিয়োলজিকাল সোসাইটির ৫০তম সভাপতি হিসাবেও কার্যনির্বাহ করেছিলেন। গবেষণাকালে তিনি আবিষ্কার করেন যে রক্তচাপ এবং ফ্লুইডের ভারসাম্যতা বা শরীরের লবণ এবং জলের স্তর অ্যাড্রিনাল গ্রন্থি এবং বৃক্কই নিয়ন্ত্রণ করে। এই আবিষ্কার উচ্চ রক্তচাপের চিকিৎসার বিকাশে প্রভূত সহায়তা করে। হৃৎপিণ্ডের ছন্দে প্রভাব ফেলা "লোন-গ্যানং-লেভাইন সিনড্রোম" আবিষ্কারে তিনি ভূমিকা পালন করেছিলেন।  তার লেখা শরীরতত্ত্বের বই Review of Medical Physiology ছাত্র-শিক্ষকদের মধ্যে ব্যাপক জনপ্রিয়। ১৯৬৩ সালে প্রথম প্রকাশিত এই বইয়ের বর্তমান ২৫তম সংস্করণ প্রকাশ পেয়েছে এবং ১৮ টা ভাষায় অনূদিত হয়েছে।  ২০০৭ সালের ২৩ ডিসেম্বর ক্যালিফোর্নিয়ার আলবানীতে তিনি মৃত্যুবরণ করেন।   তথ্য উৎস    W.F. Ganong Obituary at The American Physiological Society  বিষয়শ্রেণী:চিকিৎসাবিদ বিষয়শ্রেণী:১৯২৪-এ জন্ম বিষয়শ্রেণী:২০০৭-এ মৃত্যু বিষয়শ্রেণী:হার্ভার্ড মেডিক্যাল স্কুলের প্রাক্তন শিক্ষার্থী বিষয়শ্রেণী:মার্কিন শারীরতত্ত্ববিদ বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির শিক্ষক বিষয়শ্রেণী:ক্যালিফোর্নিয়া বিশ্ববিদ্যালয়, সান ফ্রান্সিস্কোর শিক্ষক বিষয়শ্রেণী:দ্বিতীয় বিশ্বযুদ্ধের মার্কিন সেনা কর্মকর্তা
দেরুয়া বা দেরোয়া (  ) হল মরক্কোর কাসাব্লাংকা-সেত্তাতের বেরেশিদ প্রদেশের একটি শহর। এটি কাসাব্লাংকার দক্ষিণে, মোহাম্মদ ভি আন্তর্জাতিক বিমানবন্দরের উত্তর-পূর্বে অবস্থিত। ১৪২১ সালের মরক্কোর আদমশুমারি অনুসারে, এর জনসংখ্যা ৪৭,৭১৯ জন, যা ১৪১০ সালের আদমশুমারিতে ১০,৩৭৩ জন ছিলো।    জলবায়ু  দেরোয়ায় উষ্ণ-গ্রীষ্মকালীন ভূমধ্যসাগরীয় জলবায়ু রয়েছে ( কোপেন জলবায়ু শ্রেণীবিভাগ Csa )।   তথ্যসূত্র   বিষয়শ্রেণী:আরবি ভাষার লেখা থাকা নিবন্ধ
তিলাই ইউনিয়ন বাংলাদেশের রংপুর বিভাগের কুড়িগ্রাম জেলার ভূরুঙ্গামারী উপজেলার অন্তর্গত একটি ইউনিয়ন।   আয়তন ও জনসংখ্যা  গ্রামের সংখ্যা: ১০টি মৌজার সংখ্যা: ০৩টি মোট জনসংখ্যা: প্রায় ১৭,৭৬৭ জন।   শিক্ষা  সাক্ষরতার হার: ৫০%। শিক্ষা প্রতিষ্ঠান: সরকারী প্রাথমিক বিদ্যালয়: ০৪টি বে-সরকারী প্রাথমিক বিদ্যালয়: ০১টি উচ্চ বিদ্যালয়: ০৩টি মাদ্রাসা: ০১টি।   জনপ্রতিনিধি  বর্তমান চেয়ারম্যান: পদ শূন্য  প্রাক্তন চেয়ারম্যানগণের তালিকা:  চেয়ারম্যানের নামদায়িত্বকালমোঃ আব্দুল হাকিম১৯৭৩-১৯৭৭মোঃ কাজিমুদ্দিন মন্ডল১৯৭৭-১৯৮২মোঃ হায়াত আলী ব্যাপারী১৯৮২-১৯৮৫মোঃ আব্দুল গফুর প্রামানিক১৯৮৫-১৯৮৮প্রফেসর আব্দুল আজিজ১৯৮৮-১৯৯৩মোঃ আব্দুল গফুর প্রামানিক১৯৯৩-১৯৯৮মোঃ শরিফুল আলম জাহেদী১৯৯৮-২০০৩মোঃ ফজলুল হক শিকদার২০০৩-২০১১মোঃ নুরুল ইসলাম২০১১-২০১৬   আরও দেখুন   রাজবাড়ী জেলা  ভূরুঙ্গামারী উপজেলা   তথ্যসূত্র    বহিঃসংযোগ  প্রাতিষ্ঠানিক ওয়েবসাইট  বিষয়শ্রেণী:ভূরুঙ্গামারী উপজেলার ইউনিয়ন
থাম্ব|প্রধানমন্ত্রী উজ্জ্বলা যোজনার অধীনে এল.পি.জি. সংযোগ প্রদান। প্রধানমন্ত্রী উজ্জ্বলা যোজনা হল ভারতএর দরিদ্র পরিবারের মহিলাসমূহের মুখে হাসি আনার উদ্দেশ্যে কেন্দ্রীয় সরকার-এর দ্বারা ২০১৬ সালের ১ মে তে আরম্ভ করা একটা যোজনা। এই যোজনার অধীনে দরিদ্র মহিলাদেরকে বিনামূল্যে এল.পি.জি. সংযোগ যোগান দেওয়া হয়।  এই যোজনার মুখ্য উদ্দেশ্য হল গ্রামাঞ্চলে খাদ্য বানাবার জন্য ব্যবহৃত জীবাশ্ম জ্বালানির জায়গায় এল.পি.জি.র ব্যবহারকে অধিক গুরুত্ব দেয়া। তারোপরি মহিলার সশক্তিকরণকে অধিক গুরুত্ব দেয়ার সাথে তাদেরকে স্বাস্থ্যের সুরক্ষাও এই যোজনার অন্য একটি উদ্দেশ্য। এই যোজনার জন্য মন্ত্রীমণ্ডল ৮,০০০ কোটি টাকার বাজেট নির্মাণ করেছেন।  সুবিধা  ভারত সরকার LPG সংযোগের জন্য ১৪.২ কেজি সিলিন্ডারের ক্ষেত্রে নগদ ₹১,৬০০/- টাকা এবং ৫ কেজি সিলিন্ডারের ক্ষেত্রে নগদ ₹১,১৫০/- প্রদান করবে, যার মধ্যে-  সিলিন্ডারের নিরাপত্তা আমানত - ১৪.২ কেজি সিলিন্ডারের জন্য ₹১,২৫০/- টাকা বা ৫ কেজি সিলিন্ডারের জন্য ₹৮০০/- টাকা।   প্রেসার রেগুলেটর - ₹১৫০/- টাকা   এলপিজি হোস - ₹১০০/- টাকা   গার্হস্থ্য গ্যাস গ্রাহক কার্ড - ₹২৫/- টাকা   পরিদর্শন / ইনস্টলেশন / প্রদর্শনের চার্জ - ₹৭৫/- টাকা  তেল বিপণন কোম্পানিগুলি সমস্ত PMUY সুবিধাভোগীদের ডিপোজিট ফ্রি সংযোগের সাথে প্রথম এলপিজি রিফিল এবং উনুন/চুলা উভয়ই বিনামূল্যে প্রদান করবে। এছাড়া বছরে মোট ১২ টি সিলিন্ডার রিফিলেংর জন্য সিলিন্ডার প্রতি ₹৩০০/- টাকা করে সাবসিডি প্রদান করা হবে।    যোগ্যতার মানদণ্ড   ১৮ বছর বয়স হতে হবে   SC/ST পরিবার   প্রধানমন্ত্রী আবাস যোজনা গ্রামীণ (PMAY-G)   সর্বাধিক অনগ্রসর শ্রেণী / মোস্ট ব্যাকওয়ার্ড ক্লাসেস (MBC)   অন্ত্যোদয় অন্ন যোজনা (AAY)   বর্তমান এবং প্রাক্তন চা বাগান উপজাতি   বনবাসী পরিবার   দ্বীপ এবং নদী দ্বীপে বসবাসকারী মানুষ   সোসিও ইকোনমিক এন্ড কাস্ট সেনসাস (SECC) লিস্টের পরিবার   ১৪-দফা ঘোষণা অনুযায়ী দরিদ্র পরিবার    প্রয়োজনীয় নথিপত্র    আধার কার্ড   রেশন কার্ড   বিপিএল কার্ড   পাসপোর্ট সাইজ ফোটো   ব্যাঙ্ক পাসবইয়ের ফটোকপি   মোবাইল নম্বর    আবেদন  PMUY এর আবেদন অফিসিয়াল ওয়েবসাইট pmuy.gov.in থেকে অথবা যে কোনও এলপিজি আউটলেটে গিয়ে ফর্ম পূরণের মাধ্যমে করা যাবে।    বহিঃসংযোগ  pmuy.gov.in   তথ্যসূত্র       (দৈনিক জাগরণ)  বিষয়শ্রেণী:ভারতের সরকারী যোজনা ও নীতি বিষয়শ্রেণী:মোদী প্রশাসনের উদ্যোগ বিষয়শ্রেণী:নরেন্দ্র মোদী
মাধুরী মেহতা (; জন্ম ১ নভেম্বর ১৯৯১) একজন ভারতীয় ক্রিকেটার। তিনি ২০১২ সালে ওয়েস্ট ইন্ডিজ মহিলা ক্রিকেট দলের বিপক্ষে তার নারী একদিনের আন্তর্জাতিক এবং মহিলা টি-টুয়েন্টি আন্তর্জাতিক খেলেন।   তথ্যসূত্র   বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতের নারী টুয়েন্টি২০ আন্তর্জাতিক ক্রিকেটার বিষয়শ্রেণী:ভারতের নারী একদিনের আন্তর্জাতিক ক্রিকেটার বিষয়শ্রেণী:ভারতীয় নারী ক্রিকেটার বিষয়শ্রেণী:ওড়িশার ব্যক্তি বিষয়শ্রেণী:ওড়িশা থেকে আগত ক্রিকেটার বিষয়শ্রেণী:ওড়িশার নারী ক্রীড়াবিদ